Hadiah Dari Tuhan

Hadiah Dari Tuhan ialah sebuah siri drama televisyen Malaysia 2020 arahan Fairuz Loy dibintangi oleh Syafi Tee, Riena Diana, Puteri Rafasya dan Sophia Albarakbah. Siri ini memulakan tayangan perdana Slot Lestary TV3 bermula 30 Disember 2020 menggantikan Sang Pewaris. Drama Hadiah Dari Tuhan (TV3) MyInfotaip. 29 September 2020. Dicapai 30 Disember 2020.

 Sinopsis 
Kisah pergolakkan hidup tiga remaja dari latar belakang taraf kehidupan berbeza menempuh kehidupan suka duka ketika Malaysia berdepan dengan wabak Covid-19. Qul Fattah lahir dalam keluarga kategori B40, Ika Nabila lahir dalam keluarga kategori M40 dan Bella Roselina lahir dalam keluarga kategori T20.

Qul telah kematian ibu bapanya sejak lima tahun yang lalu disebabkan kemalangan jalan raya, dia selaku anak sulung lelaki adalah ketua keluarga kepada seorang adik perempuan yang bernama Qas Fatin yang masih bersekolah rendah. Mereka tinggal bersama nenek bernama Siti Ainum yang kini terlantar sakit tua serta mengalami komplikasi pelbagai penyakit.

Sebelum wabak COVID-19 menular, Qul bekerja sambilan di sebuah pasar raya dan menetap di rumah pangsa. Ika pula anak tunggal kepada Jannah yang bertugas sebagai ketua jururawat di sebuah hospital kerajaan, Ika mempunyai bapa, tetapi kedua ibu dan ayahnya sudah bercerai ketika dia masih kecil.

Bella pula dilihat paling bernasib baik, dilahirkan serba mewah, mempunyai ayah dan ibu yang berpendapatan besar, serta lengkap mempunyai datuk dan nenek. Bella membesar di dalam rumah banglo mewah yang serba lengkap. Apabila wabak COVID-19 menular, kehidupan Qul, Ika dan Bella berubah dan terpaksa mengharungi pelbagai ujian dan dugaan.

 Pelakon 
Pelakon utama
 Syafi Tee sebagai Qul Fatah
 Riena Diana sebagai Ika Nabila
 Sophia Albarakbah sebagai Bella Roselina

Pelakon pembantu
 Amy Mastura sebagai Jannah, Mak Ika
 Fezrul Khan sebagai Dr. Zabidi
 Zaefrul Nordin sebagai Syahir, Ayah Bella
 Dynas Mokhtar sebagai Caterina @ Khatty, Mak Bella
 Izreen Azminda sebagai Rossa, Isteri Dr. Zabidi
 Zulkifli Mohd Salleh sebagai Yaacob, Ayah Pika
 Alynn Techen sebagai Azah, Mak Pika

 Pelakon kanak-kanak 
 Puteri Rafasya sebagai Qas Fatin, Adik Qul
 Ummar Dzariff sebagai Adli
 Aryana Amani sebagai Pika, kawan Fatin

Pelakon undangan
 Zazly Baginda sebagai Iskandar, Ayah Ika
 Fathil Dani sebagai Ayah Syahir
 Fauziah Nawi sebagai Mak Dr. Zabidi
 Ku Faridah sebagai Siti Ainum, Nenek Qul & Fatin

Penerbitan
Penggambaran dijalankan pada hujung November 2020. Untuk drama ini, penerbit Country & Universal, Jalena Rejab menumpukan perhatian kepada kehidupan pegawai barisan hadapan yang bertungkus-lumus menentang penularan pandemik COVID-19 di Malaysia. Hadiah Dari Tuhan ialah drama TV pertama lakonan Izreen Azminda dalam tempoh tiga tahun sejak Tukar-Tukar Menu (2017). Riena Diana dalam satu sidang media drama ini menjelaskan watak Ika lakonannya memiliki sisi berbeza daripada watak lakonan terdahulu.

Siaran
Hadiah Daripada Tuhan memulakan tayangan perdana di slot Lestary bermula 30 Disember 2020 menggantikan Sang Pewaris. Setakat Januari 2021, drama ini boleh ditonton secara dalam talian di laman web tonton.com.my dan iQiyi.

 Runut bunyi 
 "Barisan Hadapan" - Azlan & The Typewriter
 "Muhasabah" - Alfie Zumi

 Rujukan 

Kategori:Drama Melayu 2020
Kategori:Drama Melayu 2021
Kategori:Slot Lestary TV3
Kategori:Pandemik COVID-19 dalam budaya popular